ORDE do 14 de maio de 2008 pola que se modifica a do 12 de decembro de 2005, pola que se nomean novos membros do Consello Galego de Saúde.
CONSELLERÍA DE SANIDADE — II. AUTORIDADES E PERSOAL — 27/05/2008

A Lei 7/2003, do 9 de decembro, de ordenación sanitaria de Galicia, dedica o seu título VII á participación comunitaria, como expresión do dereito dos cidadáns a participar na actividade dos organismos públicos que afecte a calidade de vida e o benestar xeral, e na formulación e control da política sanitaria, recollido nos artigos 9.2º e 129.1º da Constitución española, e nos artigos 5 e 53 da Lei 14/1986, do 25 de abril, xeral de sanidade. Esta participación instruméntase como un valor social e elemento de cooperación e información do sistema sanitario de Galicia para a mellora da saúde e do benestar dos cidadáns e a súa promoción.
Co obxecto de posibilitar a devandita participación, a Lei 7/2003, do 9 de decembro, de ordenación sanitaria de Galicia, creou o Consello Galego de Saúde como principal órgano colexiado de participación comunitaria no sistema sanitario de Galicia, ao que lle corresponde o asesoramento da Consellería de Sanidade na formulación da política sanitaria e no control da súa execución, segundo determina o artigo 120 da lei antes citada.
Tal e como se establece no artigo 2.1º c) do Decreto 74/2005, do 14 de abril, determina en relación coa composición do Consello Galego de Saúde que actuará como secretario do dito Consello un dos representantes da Administración sanitaria a que se refire a letra d), designado na forma prevista no artigo 3.1º deste decreto.
Artigo 2.1º f) do Decreto 74/2005, do 14 de abril- Oito vogais en representación das organizacións sindicais máis representativas.
Artigo 2.1º i) do Decreto 74/2005, do 14 de abril- Seis vogais en representación dos colexios profesionais de médicos, farmacéuticos, diplomados en enfermaría, veterinarios, psicólogos e traballadores sociais da Comunidade Autónoma de Galicia.
Artigo 2.1º j) do Decreto 74/2005, do 14 de abril- Dous vogais, un deles en representación da Real Academia de Medicina e Cirurxía, e outro en representación da Real Academia Galega de Farmacia.
O artigo 3.1º do Decreto 74/2005, do 14 de abril, sinala que o vicepresidente e o secretario serán designados polo presidente do Consello Galego de Saúde entre os vogais representantes da Administración sanitaria da Xunta de Galicia. O vicepresidente substituirá o presidente nos supostos de vacante, ausencia ou enfermidade deste.
Artigo 3.4º do Decreto 74/2005, do 14 de abril- Os oito vogais representantes das organizacións sindicais máis representativas da Comunidade Autónoma de Galicia, e os seus suplentes, serán designados tendo en conta os criterios de proporcionalidade establecidos na Lei orgánica 11/1985, do 2 de agosto, de liberdade sindical, ou norma que a substitúa.
Artigo 3.7º do Decreto 74/2005, do 14 de abril- Os seis vogais representantes dos colexios profesionais sanitarios, e os seus suplentes, serán designados polos seus respectivos órganos de goberno ou consello autonómico, de ser o caso.
Artigo 3.8º do Decreto 74/2005, do 14 de abril- Os dous vogais en representación das reais academias citadas no artigo 121.1º g) da Lei 7/2003, do 9 de decembro, e os seus suplentes, serán designados por aquelas.
En virtude do disposto nesta orde, procédese por parte da conselleira de Sanidade a designar como secretario do Consello Galego de Saúde a secretaria xeral da Consellería de Sanidade nomeada en virtude de Decreto 69/2008, do 10 de abril.
Así mesmo, o sindicato UGT, con datas do 8 de abril de 2008 e 29 de abril de 2008, comunicou a designación de dous novos representantes no Consello Galego de Saúde con efectos respectivamente desde o 8 de abril de 2008 e 24 de abril de 2008.
Con data do 1 de abril de 2008, o Colexio Oficial de Diplomados en Traballo Social e Asistentes Sociais de Galicia comunicou a designación do seu novo representante e un suplente no Consello Galego de Saúde con efectos desde o 28 de marzo de 2008.
Con data do 7 de maio de 2008, a Real Academia de Medicina e Cirurxía de Galicia comunicou a designación dun novo representante con efectos desde o 28 de abril de 2008.
Por tal motivo, cómpre proceder ao nomeamento dos novos membros, de conformidade coa proposta formulada polas organizacións ás que lles corresponde a súa designación.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, e os artigos 2, 3 e 4 do Decreto 74/2005, do 14 de abril,
DISPOÑO:
Artigo 1º
Nomear, en representación da Administración sanitaria da Xunta de Galicia, con efectos desde a data desta orde a:
-Pilar Fernández Romero (secretaria xeral da Consellería de Sanidade).
Artigo 2º
Nomear a Antonio Golpe Díaz e Javier Martínez Fente, en representación do sindicato UGT, con efectos respectivamente desde o 8 de abril de 2008 e 24 de abril de 2008.
Artigo 3º
Nomear a Paz Ramil Maseda, en representación do Colexio Oficial de Diplomados en Traballo Social e Asistentes Sociais de Galicia, con efectos desde o 28 de marzo de 2008.
Artigo 4º
Nomear a José Carro Otero, en representación da Real Academia de Medicina e Cirurxía de Galicia, con efectos desde o 28 de abril de 2008.
Artigo 5º
Modifícanse os puntos do anexo da Orde do 12 de decembro de 2005, que terán a redacción dada no anexo a esta orde.
Disposición derradeira
Esta orde entrará en vigor o día seguinte da súa publicación no Diario Oficial de Galicia.
Santiago de Compostela, 14 de maio de 2008.
María José Rubio Vidal
Conselleira de Sanidade
ANEXO
a) En representación da Consellería de Sanidade:
-Pilar Fernández Romero (secretaria xeral da Consellería de Sanidade).
-Ramón Medina González-Redondo (director xeral de Saúde Pública).
-Germán González Pazo (director xeral de Aseguramento e Planificación Sanitaria).
d.2) UGT:
-Javier Martínez Fente.
-Iñaki Garaigorta Eguren.
-Antonio Golpe Díaz.
g.6) Polo Colexio Oficial de Diplomados en Traballo Social de Galicia:
-Paz Ramil Maseda (traballadora social do Centro de Saúde de Ribadeo).
h.2) Pola Real Academia de Medicina e Cirurxía de Galicia:
-José Carro Otero.